गुजरात में मची नवरात्रि की धूम  
गुजरात में नवरात्रि से करीब 1 महीने पहले ही लोग डांडिया और गरबे की तैयारियां शुरू कर देते हैं।
नवरात्रि शुरू हो चुके हैं और इसके साथ ही पूरे गुजरात में गरबे की धूम है। राजकोट में नवरात्रि से पहले एक आयोजन किया गया जिसमें बड़ी संख्या में लोग रास गरबे में शामिल हुए। वेलकम नवरात्रि नाम के इस कायर्क्रम को नवरात्रि में होने वाले गरबों के आखिरी रिहर्सल के तौर पर देखा जाता है। गुजरात में नवरात्रि से करीब 1 महीने पहले ही लोग डांडिया और गरबे की तैयारियां शुरू कर देते हैं। नवरात्र के चलते राज्य सरकार ने अहमदाबाद, सूरत, वडोदरा और राजकोट सहित पूरे गुजरात में सुरक्षा के कड़े इंतजाम किए हैं।